Карла Бруни

у Париз на студије уметности и архитектуре, али је са деветнаест година напустила школу како би постала манекенка. Ћерка је италијанске концертне пијанисткиње Марисе Борини и индустријалца и композитора класичне музике Алберта Бруни Тедескија. Међутим, 2008. године, Брунијева је за магазин Венити Фер изјавила је да је њен биолошки отац Бразилац италијанског порекла, магнат Маурицио Ремерт, тада млади гитариста који је имао шестогодишњу аферу са њеном мајком. Њена сестра је глумица и филмски редитељ, Валерија Бруни Тедески. Њен брат, Вирђнио Бруни Тедески, умро је 2006. године од компликација задобијених ХИВ вирусом. Са стране биолошког оца има полусестру, Консуелу Ремерт. === 1987-1996: почеци каријере === Карла је потписала уговор са модном кућом City Models када је имала 19 година. Пол Марсијано, председник и креативни директор компаније Guess? Inc. наишао је на њену слику и изабрао ју је да буде манекенка са Естел Лефебир у кампањи за Guess? фармерке. Брунијева је касније радила за ауторе и модне куће као што су Диор, Живанши, Пако Рабан, Соња Рикијел, Кристијан Лакроа, Карл Лагерфелд, Џон Галијано, Ив Сен Лоран, Шанел и Версаче. До деведесетих, Карла се нашла међу 20 најбоље плаћених манекенки, са укупном зарадом од 7,5 милиона долара годишње. Као манекенка, Брунијева је била у вези са Ериком Клептоном, као и Миком Џегером. Дана 11. априла 2008. године, фотографија акта из 1993. године, на којој је Брунијева манекенка, продата на аукцији за 91.000 долара, што је више од 60 пута од очекиване цене. === 1997-2005: музичка каријера и деби албум === Године 1997, Брунијева је напустила свет моде како би се посветила музици, тачније шансони. Године 1999, послала је своје текстове Жилијену Клерку, на основу којих је он компоновао шест песама на његовом албуму Si j'étais elle. Године 2002, њен деби албум Quelqu'un m'a dit, у продукцији Луја Бертињака, објављен је у Европи са успехом у франкофоним земљама. Три песме са албума се појављују у филму Ханса Каноса из 2005. године, Разговори са другим женама, песма Le Plus Beau du quartier коришћена је у божићној реклами компаније H&M, а песма Quelqu'un m'a dit коришћена је у филму Развод из 2003. године са Кејт Хадсон у главној улози. У јануару 2010. године, њена песма L'amoureuse кориштена је епизоди Chuck vs. First Class, америчке серије Chuck. Године 2005, написала је текст за десет од дванаест песама на новом албуму Луја Бертињака, Longtemps, а извела је и два дуета, Les Frôleuses и Sans toi. Следеће године, Брунијева је снимила песму Those Little Things, енглеску верзију песме Ces petits riens, коју је у оригиналу отпевао Серж Генсбур. Учествовала је на свечаном отварању зимских олимпијских игара 2006. где је носила пресавијену италијанску заставу током једног од делова церемоније, обучена у хаљину коју је креирао Ђорђо Армани. === 2006-2008: No Promises и Comme si de rien n'était === Њен други албум, No Promises, који садржи песме Вилијама Батлера Јејтса, Емили Дикинсон, В. Х. Одена, Дороти Паркер, Валтера Мара и Кристине Росети, објављен је у јануару 2007. године. Наставила је са снимањем песмама након што се удала, а свој трећи албум, Comme si de rien n'était, издала је 11. јула 2008. године. Песме је сама написала, осим прераду песме You Belong to Me, као и песму La Possibilité d'une île, за коју је Мишел Уелбек написао музику. Тантијеме од албума донирала је неидентификованој добротворној и хуманитарној организацији. === 2009-данашњост: нови студијски албум и други пројекти === Брунијева је певала за 91. рођендан Нелсона Манделе 18. јула 2009. године у конертној дворани Radio City Music Hall у Њујорку. У септембру 2009, снимила је дует са Харијем Коником, за француског издања његовог албума Your Songs. Певали су песму Битлса, And I Love Her, а албум је објављен у Француској 26. октобра 2009. године. Након месеци спекулација, у једном телевизијском интервјуу емитованом 23. новембра 2009, Брунијева је открила да је прихватила улогу у предстојећем филму Вудија Алена. Признала је како се не осећа као глумица, те да изгледа потпуно безнадежна, али да не може да пропустити прилику као што је ова. Томе је додала да када постане бака, жели да буде у стању да каже како је снимила филм са Вудијем Аленом. Филм, Поноћ у Паризу, са Овеном Вилсоном у главној улози, објављен је 2011. године, а Брунијева је глумила водича у Музеју Роден, где је са главним ликом разговарала о делима вајара Огиста Родена. У септембру 2010. године, прерадила је песму Дејвида Боуија у склопу добротворне акције за помоћ деци из бивше Југославије, у којој је сарађивала са енглеском поп групом Дјуран Дјуран. Италијански певач и текстописац, Симон Кристики, на фестивалу у Сан Рему наступио је са песмом чији рефрен има текст Хвала Богу на Карла Бруни. Песма се наводно руга Брунијевој и њеном мужу, али Кристики у интервјуу за једну италијанску телевизију каже како песма представља његов поглед на Италијане, јер су они, а и он, увек спремни на било коју врсту оговарања и незаинтересовани су за реалне проблеме. Брунијева је требало да буде гост-певач на том издању фестивала у Сан Рему, али се повукла, наводно зато што се увредила делом текста Кристикијеве песме. === Прва дама Француске === Брунијева је срела тада свеже разведеног француског председника Николу Саркозија у новембру 2007. године, на једној забави. Након кратке романсе, венчали су се 2. фебруара 2008. године у Јелисејској палати у Паризу. Брак је Брунијевој први, Саркозију трећи. Не дуго након тога, Брунијева је добила француски пасош, а од тада је направила низ контрадикторних изјава о томе да ли даље има италијанско држављанство. Након удаје за Саркозија у фебруару 2008. године, Брунијева наставља да га прати током државних посета, укључујући и ону Уједињеном Краљевству у марту 2008. године, који је изазвао велику пажњу у међународној штампи и јавности у Великој Британији и Француској. Поседује канцеларију и особље, које су на располагању на источном крилу Јелисејске палате. Било је контроверзи уочи државне посете Великој Британији, јер је у то време аукцијска кућа Кристи на продају ставила фотографију голе Брунијеве која је настала током њене каријере манекенке, а продата је за 91.000 долара. Велико интересовање изазвала је и

Source: original